Plesierbootreis vertraag weens sterk windFoto: MSC Cruises (msccruises.co.za) MSC Cruises het Maandag in ŉ verklaring bevestig dat stormsterkte winde sy plesierboot verhinder om die Kaapstad-hawe binne te vaar. “MSC Opera sal nie vandag [Maandag] die hawe kan bereik nie,” het die maatskappy op sy webwerf gesê. “Al ons gaste word versoek om alternatiewe reëlings te tref.” Die maatskappy het aanbeveel dat persone wat in Kaapstad bly na hul huise moet terugkeer en persone wat spesiaal na Kaapstad gereis het om die plesierbootreis te onderneem, met die maatskappy in verbinding sal tree om oornagverblyf te reël. Die maatskappy het glo ŉ spesifieke reëling met die Tsogo Sun-hotel in Kaapstad getref. Volgens die webwerf kan passasiers weer Dinsdagoggend om 09:00 aanmeld.